ORDE do 9 de novembro de 2011 pola que se dita a normativa para autorizar a pesca da lamprea nas pesqueiras do río Ulla e se fixa o período e condicións para presentar as solicitudes para 2012.
Consellería do Medio Rural — III. Outras disposicións — 14/11/2011

O artigo 8 da Lei 7/1992, de pesca fluvial de Galicia, establece que a Consellería de Agricultura, Gandaría e Montes establecerá os réximes especiais que se consideren pertinentes.
A lamprea (
Petromizon marinus
) é unha especie piscícola moi particular no que respecta ao seu aproveitamento, no que se seguen utilizando procedementos e artes tradicionais que están prohibidos para o resto das especies.
Co obxecto de que se realice un aproveitamento ordenado da pesca da lamprea no río Ulla, establécese un réxime especial para o vindeiro ano 2012.
Por todo o anterior, e consonte o disposto no artigo 27.15 do Estatuto de autonomía, e no uso das atribucións que me confire a Lei 1/1983, do 22 de febreiro, reguladora da Xunta e da súa Presidencia,
Artigo 1.
Obxecto
.
É obxecto desta norma a regulación do aproveitamento específico da lamprea (
Petromizon marinus
) nas augas do río Ulla durante o ano 2012.
Artigo 2.
Ámbito de aplicación
.
Nas pesqueiras tradicionais detalladas no anexo I.
Artigo 3.
Limitacións á pesca.
A pesca da lamprea só se poderá practicar nas pesqueiras autorizadas e coas limitacións que a seguir se indican, ás cales se deberán ater as persoas autorizadas como titulares, así como as autorizadas para pescar nelas:
• Nas pesqueiras de Areas e As Vellas deberán deixar libre o canal central do río, non podendo traballar na denominada «vea».
• Deberanse empregar redes que non causen dano a outras especies piscícolas.
• Serán devoltos ás augas ou entregadas aos axentes que o soliciten todos aqueles exemplares piscícolas que no sexan as lampreas capturadas nas pesqueiras.
• En todo momento deberán colaborar coa gardaría de Conservación da Natureza da consellería do Medio Rural, seguindo as súas instrucións.
Artigo 4.
Período hábil
.
Nas pesqueiras de Areas (Herbón), do día 2 de xaneiro ao 30 de marzo.
No tramo comprendido desde a pesqueira das Vellas (Herbón) ata a pesqueira da Trapa (Herbón) ambas incluídas, do 1 de febreiro ao 27 de abril.
No tramo comprendido desde as pesqueiras da Caseta e Furado (Carcacía) ata a pesqueira de Lampreeiro, paraxe das Pesqueiras (Reis) todas incluídas, do 13 de febreiro ata o 11 de maio.
O mesmo día que remate o réxime especial procederase a retirar as artes de pesca.
Artigo 5.
Horario hábil.
As redes só poderán estar colocadas desde as 20.00 ata as 8.00 horas.
Prohíbese a realización dos labores de pesca, debendo levantarse as redes das pesqueiras, desde as 8.00 horas dos sábados ata as 20.00 horas dos luns.
Artigo 6.
Solicitudes e documentación.
Co obxecto de autorizar a actividade nas pesqueiras, os titulares destas presentarán a súa solicitude, perante o xefe territorial da Consellería do Medio Rural de Pontevedra, polos procedementos que seguen:
A) En soporte papel, segundo o modelo que figura no anexo II desta orde, no rexistro da consellería, nos dos seus departamentos territoriais ou en calquera dos lugares previstos no artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común.
Así mesmo, tamén se poderán obter na páxina web desta consellería:
Co fin de facilitar a súa formalización, as citadas solicitudes poderán cubrirse directamente nos formularios publicados na citada páxina web, imprimíndoos posteriormente para os efectos da súa presentación. Así mesmo, tamén poderán cubrilos a máquina ou á man, pero, neste último caso, con caracteres lexibles.
B) Telematicamente: os solicitantes que posúan certificado dixital baixo a norma X.509 V3, expedido pola Fábrica Nacional de Moeda e Timbre-Real Casa de Moeda, ou DNI electrónico poderán presentar a solicitude, coa documentación necesaria, transmitíndoa por vía telemática na sede electrónica da Xunta de Galicia, mediante a citada sinatura electrónica avanzada, no enderezo da internet http://www.xunta.es/sede-electronica. Neste caso, os solicitantes deberán anexar, ademais, unha declaración responsable de que os documentos escaneados son orixinais e auténticos, sen prexuízo de que se lles poida requirir a exhibición do documento orixinal en calquera momento da tramitación do procedemento. O representante legal da entidade que formule a presentación telemática deberá posuír o devandito certificado dixital.
A presentación do NIF só será obrigada no caso de que o solicitante non autorice a consulta dos datos de identidade a través do sistema de verificación de datos de identidade do Ministerio da Presidencia.
No caso de solicitude por primeira vez, deberá acreditar a titularidade das pesqueiras.
O prazo de presentación de solicitude vai desde o día seguinte ao da publicación da presente orde no
Diario Oficial de Galicia
ata ás 14.00 horas do día 30 de novembro de 2011.
Artigo 7.
Resolución e recursos.
1. De conformidade co establecido no artigo da 8 Lei 7/1992, de pesca fluvial de Galicia, a competencia para a concesión das autorizacións reguladas nesta orde corresponde ao conselleiro do Medio Rural.
2. O prazo máximo para resolver será dun mes contado a partir da data de finalización de presentación de solicitudes.
3. O sentido do silencio será positivo.
4. A resolución ditada, poñerá fin á vía administrativa e contra ela poderase interpoñer recurso potestativo de reposición ante o conselleiro do Medio Rural, no prazo dun mes a partir da notificación da resolución, ou recurso contecioso-administrativo a interpoñer perante a Sala do Contencioso-Administrativo do Tribunal Superior de Xustiza de Galicia, no prazo de dous meses, de acordo co establecido na Lei 30/1992, do 26 de novembro, de réxime xurídico das administracións públicas e do procedemento administrativo común, e no artigo 46 da Lei 29/1998, do 13 de xullo, reguladora da xurisdición contencioso-administrativa.
Artigo 8.
Permisos.
Toda persoa que traballe nas pesqueiras deberá estar en posesión da correspondente licenza de pesca e do permiso de 4.ª categoría para cada día e pesqueira, documentos que deberán levar consigo xunto co DNI durante a práctica desta actividade.
Xunto cos permisos entregarase un cuestionario de rexistro de capturas que deberá ser debidamente cuberto e deberá estar sempre á disposición da gardaría de Conservación da Natureza. Unha vez rematada a temporada, será entregado no Servizo de Conservación da Natureza de Pontevedra.
No caso de que a pesqueira a traballe unha persoa distinta do seu titular, para a obtención dos citados permisos deberá acreditar no Servizo de Conservación da Natureza de Pontevedra estar autorizado polo titular.
Artigo 9.
Limitacións e prohibicións.
O director xeral de Conservación da Natureza, por proposta do Servizo de Conservación da Natureza de Pontevedra, por razóns hidrobiolóxicas, de estiaxe ou calquera outra que o faga necesario, poderá modificar o contido da presente normativa adoptando medidas axeitadas.
As infraccións contra esta regulación serán sancionadas de conformidade co establecido na Lei 7/1992, do 24 de xullo, de pesca fluvial.
Polo uso indebido da pesqueira responderá o seu titular e se nun mesmo posto hai varios titulares, responderán solidariamente.
Disposición adicional única.
Delegación.
Delégase no xefe territorial da Consellería do Medio Rural de Pontevedra a competencia para a concesión de autorización regulada na presente orde.
Disposición final.
Esta orde entrará en vigor o día seguinte da súa publicación no
Diario Oficial de Galicia.
Santiago de Compostela, 9 de novembro de 2011.